b'\n_START_ARTICLE_\nFranz Grashof\n_START_SECTION_\nActivitate\n_START_PARAGRAPH_\n\xc3\x8en 1856 are o contribu\xc8\x9bie fundamental\xc4\x83 la crearea Asocia\xc8\x9biei Inginerilor Germani (VDI), devenind \xc8\x99i primul s\xc4\x83u director._NEWLINE_\xc3\x8en 1866 public\xc4\x83 manualul fundamental "Die Festigkeitslehre mit besonderer Ber\xc3\xbccksichtigung auf die Bed\xc3\xbcrfnisse des Maschinenbaus" (Rezisten\xc8\x9ba materialelor cu accent special pe nevoile construc\xc8\x9biei de ma\xc8\x99ini)._NEWLINE_A elaborat o serie de formule privind curgerea aburului, dar n-a avut contribu\xc8\x9bii semnificative privind convec\xc8\x9bia liber\xc4\x83. Criteriul Grashof, un important parametru adimensional \xc3\xaen analiza convec\xc8\x9biei libere a fost numit astfel \xc3\xaen cinstea lui._NEWLINE_Dup\xc4\x83 moartea sa, survenit\xc4\x83 \xc3\xaen 1893, VDI \xc3\xaei onoreaz\xc4\x83 memoria instituind Grashof-Denkm\xc3\xbcnze (Medalia comemorativ\xc4\x83 Grashof), ca cea mai \xc3\xaenalt\xc4\x83 distinc\xc8\x9bie pentru merit \xc3\xaen domeniul ingineriei. Medalia a fost conferit\xc4\x83 pentru prima oar\xc4\x83 \xc3\xaen 1894 lui Carl von Bach. Al\xc8\x9bi laurea\xc8\x9bi celebri ai medaliei sunt Ferdinand von Zeppelin, Wilhelm Maybach, Carl Bosch, Ferdinand Porsche \xc8\x99i Aurel Stodola._NEWLINE_Tot dup\xc4\x83 numele lui este numit un premiu la Universitatea Tehnic\xc4\x83 din Karlsruhe (TUK), oferit primilor patru absolven\xc8\x9bi din specialitatea mecanic\xc4\x83, \xc3\xaen ordinea notelor de la diploma de absolvire. Premiul este oferit de filiala firmei LuK din B\xc3\xbchl.'